Risto Myyrä

Risto Väinö Juhani Myyrä (16. heinäkuuta 1942 Lahti – 30. tammikuuta 2023 Lahti) oli suomalainen kiekonheittäjä.Urheilumme Kasvot Osa 2, Myyrä, Risto Väinö Juhani, sivu 1245, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1974 Myyrällä oli vuonna 1971 hallussaan kiekonheiton Suomen ennätys 62,74.

Myyrä voitti Kalevan kisoissa SM-hopeaa vuosina 1971 ja 1984 sekä SM-pronssia vuonna 1972. Vuoden 1971 Helsingin EM-kisoissa hän sijoittui kahdenneksitoista. Uransa alkupuolella Myyrä kilpaili SM-tasolla myös kolmiloikassa ja kymmenottelussa sekä kilpaili kiekonheiton ohella kuulantyönnössä (ennätys 17,20 vuodelta 1982). Maaotteluissa hän oli mukana kymmenkunta kertaa, joissa voitti kiekonheiton Suomi–Romania–Viro-ottelussa vuonna 1971 tuloksella 60,06.

Seuratasolla Myyrä edusti muun muassa Lahden Ahkeraa ja häntä valmensivat Simo Helminen ja Ilmari Nieminen.

Myyrä oli ammatiltaan palomies. 

 Lähteet 

Luokka:Suomalaiset kiekonheittäjät
Luokka:Suomalaiset kolmiloikkaajat
Luokka:Suomalaiset kuulantyöntäjät
Luokka:Suomalaiset yleisurheilun moniottelijat
Luokka:Vuonna 1942 syntyneet
Luokka:Vuonna 2023 kuolleet